als_Latn dik_Latn sag_Latn
Bursa e Energjisë, Sekretariati: Janë shkelur afatet për krijimin e strukturës
Bursa e Energjisë është një ndër elementët kyçë që erdhi me modelin e ri të tregut të legjitimuar përmes ligjit të ri për sektorin e energjisë elektrike.
Por deri më tani duket se projekti nuk ka arritur të konkretizohet në ngritjen e një strukture duke shkelur afatet që vetë ministria kishte parashikuar. Të paktën kështu konfirmohet në raportin e fundit të Sekretariatit të Energjisë.
“Ngritja e një tregu kombëtar të organizuar sipas parimit një ditë më parë dhe një burse lokale është lidhur me adoptimin e amendamenteve për ligjin në Sektorin e Energjisë. Sipas planit të veprimit të përcaktuar nga modeli i tregut ministri duhet të kishte vendosur mbi pjesën juridike dhe strukturën e përpara datës 31 mars 2017, ndërkohë që bursa e energjisë duhet të jetë plotësisht operacionale në 1 janar 2018. Kjo nuk ka ndodhur”, thuhet në raportin e sekretariatit për Shqipërinë i publikuar në prill.
Raporti merr në vlerësim edhe aspekte të tjera të sektorit duke vlerësuar barrierat për implementimin e plotë të modelit të ri të tregut në sektorin energjetik.
Nertila Maho/SCAN
als_Latn als_Latn als_Latn als_Latn als_Latn taq_Latn